Diari Oficial de la Generalitat Valenciana


Sumari del DOGV 9845, del 09-05-2024 (2024/3976)

Anunci de consulta pública prèvia del projecte d'orde de la Conselleria d'Hisenda, Economia i Administració Pública per la qual s'aproven les bases reguladores i la convocatòria dels Premis a la Responsabilitat Social, exercici 2024.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3976


Data del document
:   18-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

Descriptors 

:   * Conselleria d'Hisenda, Economia i Administració Pública

Anunci de consulta pública prèvia del projecte d'orde de la Conselleria d'Hisenda, Economia i Administració Pública per la qual s'aproven les bases reguladores i la convocatòria dels Premis a la Responsabilitat Social, exercici 2024. [2024/3976]  
D'acord amb el que s'establix en l'article 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, es planteja una consulta pública prèvia a la redacció del projecte d'orde del Consell pel qual es modifica el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, durant un termini de deu dies naturals, per haver-se declarat la urgència de la tramitació de l'expedient, a partir de l'endemà de la publicació d'este anunci en el Diari Oficial de la Generalitat Valenciana.  
La consulta es planteja amb la finalitat de garantir l'accés i la participació activa de la ciutadania en els processos de producció normativa.  
  
A esta consulta també es podrà accedir en els següents webs de la Generalitat Valenciana:  
https://gvaparticipa.gva.es/legislation/processes'locale=val  
https://hisenda.gva.es/va/normativa-en-tramitacion  
Les aportacions i opinions es podran remetre a l'adreça electrònica següent: rsizxiljha@cbo.qh.  
  
  
A) Problemes que es pretén solucionar amb la iniciativa Executar l'aplicació pressupostària E0290.44.42.914A32, capítol IV, línia de subvenció S1082, dels pressupostos de la Generalitat per a 2024.  
B) Necessitat i oportunitat de la seua aprovació Es pretén amb esta impulsar la responsabilitat social a la Comunitat Valenciana i reconéixer aquelles entitats valencianes que hagen destacat per accions o iniciatives estretament vinculades amb els valors i les bones pràctiques en la responsabilitat social.  
C) Objectius de la norma Convocar, en règim de concurrència competitiva, la primera edició dels Premis a la Responsabilitat Social, exercici 2024.  
  
D) Possibles solucions alternatives reguladores i no reguladores Per tractar-se d'uns premis en concurrència competitiva, l'única alternativa és la reguladora.  
  
  
  
València, 18 d'abril de 2024.- El director general d'Economia: José Vicente Todolí Masquefa.